
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 17 

16 Φεβρουάριου 2010 


ΝΟΜΟΣ ΥΠ’ ΑΡΙΘ. 3818 

Προστασία δασών και δασικών εκτάσεων του Νομού 
Αττικής, σύσταση Ειδικής Γοαμματείας Επιθεώρησης 
Περιβάλλοντος και Ενέργειας και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΠΡΟΣΤΑΣΙΑ ΔΑΣΩΝ ΚΑΙ ΔΑΣΙΚΩΝ ΕΚΤΑΣΕΩΝ 
ΤΟΥ ΝΟΜΟΥ ΑΤΤΙΚΗΣ 

Αρθρο 1 

Αναστολή έκδοσης οικοδομικών αδειών 
και απαγόρευση εκτέλεσης εργασιών 

1. Αναστέλλεται η έκδοση οικοδομικών αδειών και 
απαγορεύεται η εκτέλεση οικοδομικών εργασιών στα 
γήπεδα και οικόπεδα που βρίσκονται, εν όλω ή εν μέρει, 
μέσα στις περιοχές του Νομού Αττικής οι οποίες επλή- 
γησαν από τις πυρκαγιές του Αυγούστου 2009 και πε¬ 
ριλαμβάνονται στο περίγραμμα του χάρτη, σε κλίμακα 
1:50.000, των Δασαρχείων Πεντέλης και Καπανδριτίου, 
που δημοσιεύεται στο Παράρτημα Α' ως αναπόσπαστο 
τμήμα του παρόντος νόμου. 

2. Η αναστολή έκδοσης οικοδομικών αδειών και η 
απαγόρευση εκτέλεσης οικοδομικών εργασιών στις 
περιοχές της παραγράφου 1 ισχύουν: 

α) για τις εκτάσεις εκτός σχεδίου πόλεων και εκτός 
ορίων οριοθετημένων οικισμών μέχρι την κύρωση των 
δασικών χαρτών και 

β) για τις εκτάσεις εντός σχεδίου πόλεων και ορίων 
οριοθετημένων οικισμών μέχρι την κήρυξη ως αναδασω¬ 
τέων των δασών και δασικών εκτάσεων των περιοχών 
της προηγούμενης παραγράφου. 

3. Οι πράξεις κήρυξης της αναδάσωσης και κύρωσης 
των δασικών χαρτών αναρτώνται και στο διαδικτυακό 
τόπο της Περιφέρειας Αττικής. 

Αρθρο 2 
Εξαιρέσεις 

1. Κατ’ εξαίρεση των όσων ορίζονται στην παράγραφο 1 
του προηγούμενου άρθρου επιτρέπεται: 

α) η έκδοση οικοδομικών αδειών για ανέγερση ή επι¬ 
σκευή κτισμάτων τα οποία έχουν αναγερθεί με νόμιμη 


οικοδομική άδεια και καταστράφηκαν ολοσχερώς ή υπέ¬ 
στησαν ζημιές αντιστοίχως από τις ως άνω πυρκαγιές, 

β) η έκδοση οικοδομικών αδειών για την εκτέλεση 
των δημοσίων έργων και των έργων υποδομής για τα 
οποία έχει ολοκληρωθεί η διαδικασία περιβαλλοντικής 
αδειοδότησης. 

2. Η έναρξη οικοδομικών εργασιών για την ανέγερση 
κτισμάτων μέσα στο περίγραμμα των περιοχών της 
παραγράφου 1 του άρθρου 1 του παρόντος για τα οποία 
είχε εκδοθεί νόμιμη οικοδομική άδεια, επιτρέπεται μόνο 
μετά από βεβαίωση, και κατόπιν αυτοψίας, από την Ει¬ 
δική Επιτροπή Ελέγχου του επόμενου εδαφίου, ότι η 
θέση του οικοπέδου ή γηπέδου και η τοποθέτηση του 
κτίσματος ταυτίζονται με τα αντίστοιχα στοιχεία της 
οικοδομικής άδειας. Οι Ειδικές Επιτροπές Ελέγχου απο¬ 
τελούνται από έναν υπάλληλο της Ειδικής Υπηρεσίας 
Επιθεωρητών Περιβάλλοντος, έναν υπάλληλο του οικεί¬ 
ου Πολεοδομικού Γ ραφείου και έναν υπάλληλο του Δα¬ 
σαρχείου της περιοχής και συγκροτούνται με απόφαση 
του Γ ενικού Γ ραμματέα Περιφέρειας Αττικής μέσα σε 
ένα μήνα από την έναρξη ισχύος του παρόντος νόμου. Η 
βεβαίωση του πρώτου εδαφίου εκδίδεται από τις Ειδικές 
Επιτροπές Ελέγχου εντός προθεσμίας δύο μηνών από 
της υποβολής της σχετικής αιτήσεως. 

Αρθρο 3 

Γεωγραφικές συντεταγμένες γηπέδων 
και κτισμάτων 

Από την έναρξη ισχύος του παρόντος νόμου στην 
αίτηση για την έκδοση άδειας οικοδομής και στην άδεια 
οικοδομής που εκδίδεται, σε οικόπεδα ή γήπεδα που 
βρίσκονται εν όλω ή εν μέρει μέσα στο περίγραμμα 
των περιοχών της παραγράφου 1 του άρθρου 1 του 
παρόντος, αναγράφονται υποχρεωτικά οι γεωγραφικές 
συντεταγμένες εξαρτημένες από το εθνικό τριγωνο¬ 
μετρικό δίκτυο του οικοπέδου ή γηπέδου, καθώς και 
του υπό ανέγερση κτίσματος ή της κατασκευής. Η ίδια 
υποχρέωση ισχύει για τις εκτάσεις που αναφέρονται 
στα τοπογραφικά διαγράμματα που συνοδεύουν τις 
πράξεις χαρακτηρισμού του άρθρου 14 του ν. 998/1979. 
Με απόφαση της Υπουργού Περιβάλλοντος, Ενέργει¬ 
ας και Κλιματικής Αλλαγής δύναται να επεκτείνεται 
η διάταξη του πρώτου εδαφίου και σε περιοχές της 
χώρας εκτός του περιγράμματος της παραγράφου 1 
του άρθρου 1. 

Αρθρο 4 

Σύστημα τηλεπισκόπησης χαρτογράφησης 

1. Η εταιρεία «ΚΤΗΜΑΤΟΛΟΓΙΟ Α.Ε.» θέτει σε λειτουρ¬ 
γία, υπό την εποπτεία του Οργανισμού Κτηματολογίου 
και Χαρτογραφήσεων Ελλάδος που συγκροτήθηκε με 
το ν. 1647/1986 (ΦΕΚ 141 Α'), σύστημα τηλεπισκοπικής 
περιοδικής χαρτογράφησης του Νομού Αττικής και ενη¬ 
μερώνει μέσα στο πρώτο τριήμερο κάθε ημερολογιακού 
μήνα την Ειδική Υπηρεσία Κατεδαφίσεων του άρθρου 7 
για κάθε νέο κτίσμα που εντοπίζεται σε γήπεδο εκτός 
σχεδίων πόλεων και εκτός ορίων οριοθετημένων οι¬ 
κισμών στις περιοχές του περιγράμματος της παρα¬ 
γράφου 1 του άρθρου 1, αναφέροντας υποχρεωτικά τις 
γεωγραφικές συντεταγμένες του κτίσματος. 

2. Με απόφαση της Υπουργού Περιβάλλοντος, Ενέργει¬ 
ας και Κλιματικής Αλλαγής καθορίζεται κάθε άλλο θέμα 
σχετικό με τη λειτουργία του ως άνω συστήματος. 

Άρθρο 5 

Επιτάχυνση της διαδικασίας κύρωσης 
δασικών χαρτών Νομού Αττικής 

Στο ν. 2664/1998 (ΦΕΚ 275 Α') «Εθνικό Κτηματολόγιο και 
άλλες διατάξεις» προστίθεται άρθρο 27Α, ως ακολούθως: 

«Αρθρο 27Α 

Επιτάχυνση της διαδικασίας κύρωσης 
δασικών χαρτών Νομού Αττικής 

Η κύρωση των δασικών χαρτών για το Νομό Αττικής 
γίνεται ως εξής: 

1. Ο προσωρινός δασικός χάρτης θεωρείται από την 
αρμόδια Διεύθυνση Δασών μέσα σε τρεις μήνες από 
την υποβολή του σε αυτήν και στη συνέχεια αναρτάται 
από υπάλληλο των υπηρεσιών της παραγράφου 10 του 
άρθρου 28 του ν. 2664/1998 (ΦΕΚ 275 Α') σε εμφανή θέση 
στα γραφεία των Διευθύνσεων Δασών, της εταιρείας 
«ΚΤΗΜΑΤΟΛΟΓΙΟ Α.Ε.» ή του γραφείου κτηματογράφη- 
σης του οικείου δημοτικού ή κοινοτικού καταστήματος 
και στο οικείο Δασαρχείο. Εφόσον είναι τεχνικώς δυνα¬ 
τό, η ανάρτηση γίνεται και στο διαδίκτυο. Ανακοίνωση 
για την ανάρτηση του δασικού χάρτη δημοσιεύεται σε 
δύο τουλάχιστον ημερήσιες εφημερίδες πανελλαδικής 
κυκλοφορίας. Με τις ανακοινώσεις αυτές απευθύνεται 
δημόσια πρόσκληση προς κάθε ενδιαφερόμενο να λά¬ 
βει γνώση του αναρτηθέντος ως ανωτέρω προσωρινού 
δασικού χάρτη και να υποβάλει κατ’ αυτού τις αντιρρή¬ 
σεις του, είτε αυτοπροσώπως είτε με εξουσιοδοτημένο 
αντιπρόσωπο του, μέσα σε προθεσμία σαράντα πέντε 
ημερών που αρχίζει από την τελευταία δημοσίευση. Οι 
προσωρινοί δασικοί χάρτες παραμένουν αναρτημένοι 
τουλάχιστον μέχρι τη λήξη των προθεσμιών. 

2. Οι αντιρρήσεις αφορούν αποκλειστικά στην αμφι¬ 
σβήτηση του δασικού χαρακτήρα των εμφανιζόμενων 
στο χάρτη δασικών εκτάσεων. Κατά τη διαδικασία των 
αντιρρήσεων δεν επιτρέπεται να τεθούν ή να προβλη¬ 
θούν θέματα ιδιοκτησίας, ούτε να θιγούν δικαιώματα του 
Δημοσίου ή ιδιωτών. Οι αντιρρήσεις εξετάζονται μέσα 
σε δύο μήνες από τη λήξη της προθεσμίας υποβολής 
τους από τριμελείς επιτροπές που συγκροτούνται με 
απόφαση του Γενικού Γραμματέα της οικείας Περιφέ¬ 
ρειας, οι οποίες αποτελούνται από έναν συνταξιούχο 
δικαστικό λειτουργό, ως Πρόεδρο, από έναν δασολόγο 
και έναν τοπογράφο μηχανικό, υπαλλήλους της οικείας 
Περιφέρειας, ως μέλη. Με την ίδια απόφαση ορίζεται και 


ο γραμματέας της επιτροπής. Η αποζημίωση των μελών 
της επιτροπής και του γραμματέα καθορίζεται με κοινή 
απόφαση των Υπουργών Οικονομικών και Περιβάλλο¬ 
ντος, Ενέργειας και Κλιματικής Αλλαγής, σύμφωνα με τις 
διατάξεις του άρθρου 17 του ν. 3205/2003 (ΦΕΚ 297 Α'), 
όπως εκάστοτε ισχύει. 

3. Οι δασικοί χάρτες, μετά την τυχόν διόρθωσή τους, 
που διενεργείται από την εταιρεία «ΚΤΗΜΑΤΟΛΟΓΙΟ 
Α.Ε.» με βάση τις αποφάσεις των πιο πάνω τριμελών επι¬ 
τροπών, θεωρούνται από την αρμόδια Διεύθυνση Δασών 
εντός είκοσι ημερών και ακολούθως κυρώνονται από 
τον Γ ενικό Γ ραμματέα Περιφέρειας μέσα σε δεκαπέντε 
ημέρες από την υποβολή τους σε αυτόν. 

4. Μετά την κύρωσή του ο δασικός χάρτης καθίστα¬ 
ται οριστικός και έχει πλήρη αποδεικτική ισχύ σε κάθε 
διοικητική ή δικαστική αρχή. Πάνω στους οριστικούς 
δασικούς χάρτες σημειώνονται οι περίμετροι όλων γε¬ 
νικά των δασικών εκτάσεων, στις οποίες εφαρμόζονται 
οι διατάξεις της δασικής νομοθεσίας. Αναμόρφωση κυ¬ 
ρωμένου δασικού χάρτη με προσθήκη ή διαγραφή εκτά¬ 
σεων είναι δυνατή εφόσον στηρίζεται σε διοικητικές 
πράξεις, που εκδίδονται κατ’ εφαρμογή της δασικής 
νομοθεσίας, και κυρώνεται με απόφαση του Γενικού 
Γραμματέα της οικείας Περιφέρειας, που λαμβάνεται 
μετά από εισήγηση της οικείας Διεύθυνσης Δασών. 

5. Οι περιοχές του Νομού Αττικής που επλήγησαν από 
τις πυρκαγιές του Αυγούστου 2009, εάν δεν έχουν κηρυ¬ 
χθεί υπό κτηματογράφηση, κηρύσσονται υποχρεωτικά 
μέσα σε ένα μήνα από την ισχύ του παρόντος νόμου 
υπό κτηματογράφηση. Η ανάθεση μελετών σύνταξης 
του οικείου δασικού χάρτη γίνεται σύμφωνα με τα ορι¬ 
ζόμενα στο δεύτερο και τρίτο εδάφιο της παραγράφου 
7 του άρθρου 27 του παρόντος νόμου και τις διατάξεις 
του ν. 3316/2005 (ΦΕΚ42 Α'). 

6. Μετά την κατάρτιση και κύρωση των δασικών χαρ¬ 
τών κάθε μεταβίβαση, σύσταση, αλλοίωση και γενικά 
κάθε μεταβολή των εμπραγμάτων σχέσεων στις δασι¬ 
κές εν γένει εκτάσεις που περιέχονται σε αυτούς είναι 
άκυρη και ανίσχυρη, αν δεν συνοδεύεται από πιστοποι¬ 
ητικό της αρμόδιας υπηρεσίας της παραγράφου 10 του 
άρθρου 28 του ν. 2664/1998, με το οποίο θα βεβαιώνεται 
ο χαρακτήρας της έκτασης, η ανυπαρξία δικαιωμάτων 
του Δημοσίου επ’ αυτής και η αυτοτέλεια ή η νόμιμη 
κατάτμησή της. 

ΚΕΦΑΛΑΙΟ Β' 

ΣΥΣΤΑΣΗ ΥΠΗΡΕΣΙΩΝ ΚΑΙ ΛΟΙΠΕΣ ΔΙΑΤΑΞΕΙΣ 
Άρθρο 6 

Σύσταση Ειδικής Γραμματείας Επιθεώρησης, 
Περιβάλλοντος και Ενέργειας 

1. Στο Υπουργείο Περιβάλλοντος, Ενέργειας και Κλιμα¬ 
τικής Αλλαγής (Υ.Π.Ε.Κ.Α.) συνιστάται ενιαίος διοικητικός 
τομέας με τίτλο «Ειδική Γραμματεία Επιθεώρησης Περι¬ 
βάλλοντος και Ενέργειας (Ε.Γ.Ε.Π.Ε.)» με αρμοδιότητα την 
επίβλεψη και το συντονισμό των αρμόδιων υπηρεσιών, 
σε κεντρικό, περιφερειακό και νομαρχιακό επίπεδο και 
επίπεδο Ο.Τ.Α. με σκοπό τη διασφάλιση της εφαρμογής 
της νομοθεσίας για θέματα περιβάλλοντος και ενέργειας 
και τη συμμόρφωση προς τις οικείες διατάξεις. 

2. Στην Ειδική Γ ραμματεία Επιθεώρησης Περιβάλλο¬ 
ντος και Ενέργειας υπάγονται: 

α) Η Ειδική Υπηρεσία Επιθεωρητών Περιβάλλοντος 
(Ε.Υ.Ε.Π.), που συστήθηκε σύμφωνα με το άρθρο 9 (πα¬ 
ράγραφοι Α. 1-11) του ν. 2947/2001 (ΦΕΚ 228 Α') και του 
π.δ. 165/2003 (ΦΕΚ 137 Α'). 

β) Το Αυτοτελές Συντονιστικό Γραφείο για την Πρό¬ 
ληψη και Αποκατάσταση των Περιβαλλοντικών Ζημιών 
(ΣΥΓΑΠΕΖ), το οποίο συστήθηκε με την παράγραφο 2 
του άρθρου 6 του π.δ. 148/2009 (ΦΕΚ 190 Α'). 

γ) Η Γνωμοδοτική Επιτροπή για την Πρόληψη και την 
Αποκατάσταση των Περιβαλλοντικών Ζημιών, εφεξής 
«Επιτροπή Αντιμετώπισης Περιβαλλοντικών Ζημιών» 
(ΕΑΠΕΖ), η οποία συστήθηκε με την παράγραφο 5 του 
άρθρου 6 του π.δ. 148/2009 για την υποστήριξη του 
έργου του ΣΥΓΑΠΕΖ. 

3. Στο Υπουργείο Περιβάλλοντος, Ενέργειας και Κλι¬ 
ματικής Αλλαγής συνιστάται θέση μετακλητού ειδικού 
γραμματέα, ο οποίος προΐσταται της Ειδικής Γραμμα- 
τείας Επιθεώρησης Περιβάλλοντος και Ενέργειας με 
βαθμό 2ο της κατηγορίας των ειδικών θέσεων. 

4. Στην Ειδική Γραμματεία Επιθεώρησης Περιβάλ¬ 
λοντος και Ενέργειας υπάγεται επίσης και η Ειδική 
Υπηρεσία Επιθεωρητών Ενέργειας (Ε.Υ.ΕΠ.ΕΝ.), η οποία 
συνιστάται με το παρόν και με αποστολή τον έλεγχο 
και την παρακολούθηση της επίτευξης των στόχων της 
εθνικής ενεργειακής πολιτικής για την εξοικονόμηση 
ενέργειας και την ενεργειακή απόδοση και της εφαρ¬ 
μογής των διατάξεων των άρθρων 1, 2, 3, 4, 5, 6, 7, 8, 9, 
10,11 και 12 του ν. 3661/2008 (ΦΕΚ 89 Α') «Μέτρα για τη 
μείωση της ενεργειακής κατανάλωσης των κτιρίων και 
άλλες διατάξεις». 

Στις αρμοδιότητες της Ε.Υ.ΕΠ.ΕΝ. ανήκουν: 

α. Ο έλεγχος και η παρακολούθηση της διαδικασίας 
έκδοσης Πιστοποιητικού ενεργειακής απόδοσης, της 
επιθεώρησης λεβήτων και της επιθεώρησης εγκαταστά¬ 
σεων κλιματισμού, όπως ορίζονται αντίστοιχα στα άρ¬ 
θρα 6, 7 και 8 του ν. 3661/2008 (ΦΕΚ 89 Α'), ο έλεγχος και 
η παρακολούθηση του έργου των επιθεωρητών κτηρίων, 
επιθεωρητών λεβήτων και επιθεωρητών εγκαταστάσεων 
κλιματισμού, καθώς και η τήρηση σε ηλεκτρονική μορφή 
Αρχείου Επιθεωρήσεως Κτηρίων, όπως ορίζεται στο 
άρθρο 9 του ν. 3661/2008 (ΦΕΚ 89 Α'). 

β. Ο έλεγχος ποιότητας της διαδικασίας έκδοσης πι¬ 
στοποιητικού ενεργειακής απόδοσης, από τους Ενερ¬ 
γειακούς Επιθεωρητές του άρθρου 9 του ν. 3661/2008 
(ΦΕΚ 89 Α'). 

γ. Η συλλογή, επεξεργασία και μελέτη των αποτε¬ 
λεσμάτων από τον έλεγχο των πιστοποιητικών ενερ¬ 
γειακής απόδοσης και της επιθεώρησης λεβήτων και 
εγκαταστάσεων κλιματισμού των άρθρων 6, 7 και 8 
αντίστοιχα του ν. 3661/2008 (ΦΕΚ 89 Α'), με σκοπό τη 
διαπίστωση του βαθμού εφαρμογής των μέτρων για τη 
μείωση της κατανάλωσης ενέργειας των κτηρίων και 
την παρακολούθηση της επίτευξης των στόχων της 
ενεργειακής πολιτικής για την εξοικονόμηση ενέργειας 
και την ενεργειακή απόδοση. 

5. Με προεδρικό διάταγμα, που εκδίδεται με πρόταση 
των Υπουργών Οικονομικών, Εσωτερικών, Αποκέντρω¬ 
σης και Ηλεκτρονικής Διακυβέρνησης και Περιβάλλο¬ 
ντος, Ενέργειας και Κλιματικής Αλλαγής, καθορίζεται η 
συγκρότηση της Ε.Υ.ΕΠ.ΕΝ., η διοικητική και οργανωτική 
δομή αυτής και των τομέων της και οι θέσεις και τα 
προσόντα του προσωπικού κατά κατηγορία και ειδι¬ 
κότητα, η κάλυψη των οποίων μπορεί να προβλέπεται 


ότι διενεργείται και με αποσπάσεις από τον ευρύτερο 
δημόσιο τομέα. Με όμοιο διάταγμα ρυθμίζονται ο τρό¬ 
πος διενέργειας των ελέγχων, τα πρόστιμα, οι λοιπές 
κυρώσεις και η διαδικασία επιβολής τους στους πα¬ 
ραβάτες. 

Άρθρο 7 

Ειδική Υπηρεσία Κατεδαφίσεων 

1. Συνιστάται Ειδική Υπηρεσία Κατεδαφίσεων, ως Τμή¬ 
μα της Ειδικής Υπηρεσίας Επιθεωρητών Περιβάλλοντος 
(Ε.Υ.Ε.Π.), που έχει συσταθεί σύμφωνα με τις διατάξεις 
του άρθρου 9 παράγραφοι Α. 1-11 του ν. 2947/2001 (ΦΕΚ 
228 Α') και του π.δ. 165/2003 (ΦΕΚ 137 Α'), υπαγόμε¬ 
νη απευθείας στον Γενικό Επιθεωρητή της Ε.Υ.Ε.Π.. Η 
παραπάνω υπηρεσία είναι αρμόδια για τον εντοπισμό 
αυθαίρετων κατασκευών μέσα στις εκτάσεις των πε¬ 
ριοχών του περιγράμματος της παραγράφου 1 του άρ¬ 
θρου 1 του παρόντος και την εκτέλεση των πράξεων 
κατεδάφισης. 

2. Η Ειδική Υπηρεσία Κατεδαφίσεων ενημερώνεται από 
την εταιρεία «ΚΤΗΜΑΤΟΛΟΓΙΟ Α.Ε.» για κάθε νέο κτίσμα 
που εντοπίζεται στις περιοχές της παραγράφου 1 του 
άρθρου 1, κατά τα οριζόμενα στο άρθρο 4, εντοπίζει 
τα αυθαίρετα κτίσματα και ενημερώνει τις αρμόδιες 
υπηρεσίες, ώστε να προχωρήσουν άμεσα στην έκδο¬ 
ση των προβλεπόμενων πράξεων κατεδάφισης. Επίσης 
συντονίζει και παρακολουθεί το έργο τους και μπορεί 
να προβαίνει αυτεπάγγελτα και η ίδια στην εκτέλεση 
των εν γένει πράξεων κατεδάφισης που εκδόθηκαν σύμ¬ 
φωνα με τις κείμενες διατάξεις. Εκτός των υπηρεσιών 
του Δημοσίου και των Ο.Τ.Α. Α' και Β' βαθμού που δι¬ 
αθέτουν κατάλληλα προς κατεδάφιση μηχανικά μέσα 
και προβαίνουν σε κατεδάφιση αυθαίρετων κτισμάτων, 
μπορεί και η ίδια να αναθέτει την κατεδάφιση αυθαί¬ 
ρετων κτισμάτων σε ιδιωτικές επιχειρήσεις, μετά από 
σύναψη σχετικών συμβάσεων. 

3. Η Ειδική Υπηρεσία Κατεδαφίσεων έχει έδρα στην 
Αθήνα και στελεχώνεται αποκλειστικά με υπαλλήλους 
που αποσπώνται από το Δημόσιο και νομικά πρόσωπα 
δημοσίου δικαίου στην Ειδική Υπηρεσία Επιθεωρητών 
Περιβάλλοντος για μία τριετία, η οποία μπορεί να πα- 
ρατείνεται, ανάλογα με τις υπηρεσιακές ανάγκες, με 
απόφαση του οικείου Υπουργού και του Υπουργού Πε¬ 
ριβάλλοντος, Ενέργειας και Κλιματικής Αλλαγής, μετά 
από πρόταση του Ειδικού Γραμματέα Επιθεώρησης Πε¬ 
ριβάλλοντος και Ενέργειας. 

4. Οι θέσεις του προσωπικού της Ειδικής Υπηρεσίας 
Κατεδαφίσεων είναι δώδεκα (12) και κατανέμονται ως 
εξής: Μία (1) θέση Προϊσταμένου του Τμήματος του 
κλάδου ΠΕ Αρχιτεκτόνων Μηχανικών ή/και Πολιτικών 
Μηχανικών με Α' βαθμό. Τέσσερις (4) θέσεις υπαλλήλων 
ειδικού επιστημονικού προσωπικού, όπως ορίζεται στο 
π.δ. 50/2001 (ΦΕΚ 39 Α'), με τις παρακάτω ειδικότητες: 
Ένας (1) αρχιτέκτονας, δύο (2) πολιτικοί μηχανικοί, ένας 

(1) δασολόγος. Επτά (7) θέσεις τακτικού προσωπικού: 
α. Κατηγορία Πανεπιστημιακής Εκπαίδευσης (ΠΕ): δύο 

(2) θέσεις κλάδου ΠΕ Διοικητικού, μία (1) θέση κλάδου 
ΠΕ οικονομολόγων, μία (1) θέση του κλάδου ΠΕ αρχιτε¬ 
κτόνων - μηχανικών, δύο (2) θέσεις κλάδου ΠΕ πολιτικών 
μηχανικών, β. Κατηγορία Τεχνολογικής Εκπαίδευσης 
(ΤΕ): μία (1) θέση ΤΕ τεχνολογικών εφαρμογών. 

5. Στους αποσπώμενους για τη στελέχωση της Ειδικής 
Υπηρεσίας Κατεδαφίσεων δύναται να καταβάλλεται 

ειδική πρόσθετη αμοιβή, που καθορίζεται με κοινή από¬ 
φαση των Υπουργών Οικονομικών και Περιβάλλοντος, 
Ενέργειας και Κλιματικής Αλλαγής. 

Άρθρο 8 

Κτηματογράφηση και σύνταξη δασικού χάρτη 
σε περίπτωση πυρκαγιάς 

Στο ν. 2664/1998 (ΦΕΚ 275 Α') «Εθνικό Κτηματολόγιο 
και άλλες διατάξεις» προστίθεται άρθρο 27Β, ως ακο¬ 
λούθως: 

«Αρθρο 27Β 

Επιτάχυνση της διαδικασίας κτηματογράφησης 

και κύρωσης δασικών χαρτών εκτός Νομού Αττικής 

Οι περιοχές που πλήττονται από πυρκαγιά κηρύσ¬ 
σονται υπό κτηματογράφηση μέσα σε ένα μήνα από 
την εκδήλωση της πυρκαγιάς, εφόσον δεν τελούν ή 
δεν έχουν κηρυχθεί υπό κτηματογράφηση. Η εταιρεία 
«ΚΤΗΜΑΤΟΛΟΓΙΟ Α.Ε.» αναθέτει χωρίς καθυστέρηση τη 
σύνταξη δασικού χάρτη της πληγείσας περιοχής κατά 
τις κείμενες διατάξεις.» 

Αρθρο 9 

Κατάργηση διατάξεων 

1. Η παράγραφος 3 του άρθρου 3 του ν. 998/1979 (ΦΕΚ 
289 Α'), όπως αντικαταστάθηκε με την παράγραφο 1 του 


άρθρου 1 του ν. 3208/2003 (ΦΕΚ 303 Α'), καταργείται, πλην 
της περιπτώσεως υπό στοιχείο γ) η οποία διατηρείται σε 
ισχύ ως αυτοτελής παράγραφος 5. Οι παράγραφοι 4 και 5 
του άρθρου 3 του ν. 998/1979, όπως ισχύει, αναριθμούνται 
αντιστοίχως σε παραγράφους 3 και 4. 

2. Η παράγραφος 15 του άρθρου 21 του ν. 3208/2003 
(ΦΕΚ 303 Α') δεν εφαρμόζεται για τα πρωτόκολλα της 
παραγράφου 5 του άρθρου 114 του ν. 1892/1990, τα οποία 
εκδίδονται το πρώτον μετά την έναρξη ισχύος του πα¬ 
ρόντος νόμου. 

3. Η παράγραφος 17 του άρθρου 1 του ν. 3208/2003 
(ΦΕΚ 303 Α') καταργείται. 

4. Το πρώτο εδάφιο της παραγράφου 2 του άρθρου 
27 του ν. 2664/1998 (ΦΕΚ 275 Α'), όπως αντικαταστάθηκε 
με την παράγραφο 2 του άρθρου 5 του ν. 3208/2003 
(ΦΕΚ 303 Α'), αντικαθίσταται ως εξής: 

«Τα δάση και οι δασικές εκτάσεις των παραγράφων 1, 
2, 3, 4 και 5 του άρθρου 3 του ν. 998/1979, όπως ισχύει, 
απεικονίζονται σε κατάλληλης κλίμακας αεροφωτογρα- 
φικό ή χαρτογραφικό υλικό, το οποίο, αφού συμπληρω¬ 
θεί με τα φωτοερμηνευτικά στοιχεία των αεροφωτο¬ 
γραφιών, αποτελεί τον προσωρινό δασικό χάρτη.» 

Άρθρο 10 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 12 Φεβρουάριου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΙΩΑΝΝΗΣ ΡΑΓΚΟΥΣΗΣ ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΚΩΝΣΤΑΝΤΙΝΑ ΜΠΙΡΜΠΙΛΗ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 16 Φεβρουάριου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θΐ.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

*0100017 1602100008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


































